Antaniškių piliakalnis

Antaniškių piliakalnis, Juodasis kalnas (registro kodas iki 2005 m. balandžio 19 d. A1007P, Lietuvos Respublikos kultūros paminklų sąrašo Nr. AR1496) – piliakalnis Zarasų rajono savivaldybės teritorijoje, prie Antaniškių kaimo, ant ribos su Zagurnų kaimu, Imbrado seniūnija. Pasiekiamas iš plento Zarasai-Antazavė už Imbrado pasukus į dešinę šiaurės kryptimi link Svirkiškių, už 1,6 km, yra 250 m į kairę nuo kelio.

Piliakalnis 
Piliakalnis įrengtas atskiroje kalvoje, pelkės šiauriniame krašte. Aikštelė ovali, pailga šiaurės rytų – pietvakarių kryptimi, 40x31 m dydžio. Joje rastas akmeninis kirvelis su skyle kotui, lygios ir brūkšniuotos keramikos. Šlaitai statūs, 6-7 m aukščio nuo pelkės, šiauriniais šlaitais nuolaidus, 2 m aukščio. Piliakalnis datuojamas I tūkstantmečiu pr. m. e. - I tūkstantmečio pradžia.

Pietrytinis piliakalnio kraštas (apie 10 m ilgio aikštelės galas) XX a. ketvirtame dešimtmetyje nukastas eksploatuojant žvyrduobę. Piliakalnis apardytas arimų, bulviarūsių, apaugęs pušimis.

Šaltiniai 

 Lietuvos TSR kultūros paminklų sąrašas, V., 1973, p.212
 Lietuvos piliakalniai: atlasas. Vilnius, 2005, t. 3, p. 338-339.

Nuorodos 
 Lietuvos piliakalnių atlasas 
 Lietuvos piliakalniai

Piliakalniai Zarasų rajone